b"\n_START_ARTICLE_\nLarisa Yurkiw\n_START_PARAGRAPH_\nLarisa Yurkiw (s. 30. maaliskuuta 1988 Owen Sound) on kanadalainen alppihiiht\xc3\xa4j\xc3\xa4, joka edustaa Georgian Peaks Ski Club -seuraa._NEWLINE_Nuorten MM-kilpailuissa Formigalissa vuonna 2008 Yurkiw saavutti alppiyhdistetyss\xc3\xa4 hopeaa. Aikuisten arvokisoissa h\xc3\xa4n kilpaili ensimm\xc3\xa4isen kerran Val d\xe2\x80\x99Is\xc3\xa8rem MM-kilpailuissa 2009, jossa h\xc3\xa4n keskeytti supersuurpujottelussa. Schladmingin MM-kilpailuissa 2013 h\xc3\xa4n sijoittui supersuurpujottelussa 23:nneksi ja sy\xc3\xb6ksylaskussa 28:nneksi. Sot\xc5\xa1in olympialaisissa 2014 h\xc3\xa4n oli sy\xc3\xb6ksylaskussa 20:s. Vailin / Beaver Creekin MM-kilpailuissa 2015 h\xc3\xa4n sijoittui sy\xc3\xb6ksylaskussa 14:nneksi ja supersuurpujottelussa 28:nneksi._NEWLINE_Yurkiw'n ensimm\xc3\xa4inen kilpailu alppihiihdon maailmancupissa oli Altenmarkt-Zauchenseen sy\xc3\xb6ksylaskussa tammikuussa 2007. Ensimm\xc3\xa4iset maailmancupin pisteens\xc3\xa4 h\xc3\xa4n saavutti Lake Louisen sy\xc3\xb6ksylaskussa joulukuussa 2008 oltuaan 29:s. Kymmenen parhaan joukkoon h\xc3\xa4n sijoittui ensimm\xc3\xa4isen kerran Tarvision sy\xc3\xb6ksylaskussa helmikuussa 2009 oltuaan yhdeks\xc3\xa4s. Ensimm\xc3\xa4isen palkintosijansa h\xc3\xa4n saavutti Cortina d\xe2\x80\x99Ampezzon sy\xc3\xb6ksylaskussa tammikuussa 2015 oltuaan toinen. Joulukuussa 2015 h\xc3\xa4n oli toinen Val d\xe2\x80\x99Is\xc3\xa8ren sy\xc3\xb6ksylaskussa sek\xc3\xa4 tammikuussa 2016 toinen Altenmarkt-Zauchenseen ja Cortina d\xe2\x80\x99Ampezzon sy\xc3\xb6ksylaskuissa. H\xc3\xa4n sijoittui kaudella 2015\xe2\x80\x932016 kolmanneksi sy\xc3\xb6ksylaskucupissa."